cyanic-selkie/wikianc huggingface dataset:
Παροδικά σεληνιακά φαινόμενα
Περιγραφή
Οι περιγραφές παροδικών σεληνιακών φαινομένων κυμαίνονται από λάμψεις και ομιχλώδεις κηλίδες μέχρι μεταβολές στο σεληνιακό τοπίο με χαρακτηριστικά μονιμότητας. Ο W. Cameron ταξινομεί τα LTP σε 5 τύπους:
Υπάρχουν δύο μεγάλοι κατάλογοι παροδικών σεληνιακών φαινομένων. Ο πλέον πρόσφατος περιέχει 2.254 γεγονότα, που χρονολογούνται από τον 6ο αιώνα μ.Χ.. Από τα πιο αξιόπιστα από αυτά, τουλάχιστον το ένα τρίτο προέρχεται από την ευρύτερη περιοχή του κρατήρα Αριστάρχου.
Ερμηνείες
Οι ερμηνείες που έχουν δοθεί για τα παροδικά σεληνιακά φαινόμενα εμπίπτουν σε 4 γενικές κατηγορίες: έκλυση αερίων από το υπέδαφος, συμβάντα προσκρούσεως, ηλεκτροστατικά φαινόμενα και κακές συνθήκες παρατηρήσεως.
Απελευθέρωση αερίων
Μερικά TLP μπορεί να προκαλούνται από αέριο που δραπετεύει από κοιλότητες του σεληνιακού υπεδάφους. Αυτά τα συμβάντα υποτίθεται ότι χαρακτηρίζονται από μία ιδιάζουσα κοκκινωπή απόχρωση, ενώ άλλα έχουν εμφανισθεί ως λευκά νέφη ή απροσδιόριστη αχλύς. Τα περισσότερα TLP φαίνεται να συνδέονται με κρατήρες που έχουν ρηγματωμένους πυθμένες, με τις «ακτές» σεληνιακών «θαλασσών» ή με τοποθεσίες που συνδέονται από τους γεωλόγους με ηφαιστειακή δραστηριότητα. Ωστόσο, όλες οι παραπάνω περιοχές είναι από τους πιο συνηθισμένους στόχους όταν παρατηρείται η Σελήνη, και αυτή η συσχέτιση θα μπορούσε να αποτελεί παρατηρησιακή μεροληψία.
Συμβάντα προσκρούσεως
Προσκρούσεις μετεωροειδών και μικρών αστεροειδών στη σεληνιακή επιφάνεια συμβαίνουν συνεχώς. Τα πιο συνηθισμένα γεγονότα είναι οι πτώσεις μικρομετεωριτών. Αναλαμπές από προσκρούσεις έχουν καταγραφεί από πολλαπλές και ταυτόχρονες παρατηρήσεις από τη Γη. Κατάλογοι προσκρούσεων που έχουν καταγραφεί από κάμερες σε κινούμενη εικόνα υπάρχουν επί χρόνια, από το 2005, και πολλές τέτοιες καταγραφές συνδέονται με βροχές διαττόντων. Επιπλέον, νέφη συντριμμάτων που δημιουργήθηκαν από πρόσκρουση ανιχνεύθηκαν μετά τη συντριβή των διαστημικών σκαφών SMART-1, Moon Impact Probe και LCROSS. Τα συμβάντα προσκρούσεως αφήνουν ορατά ίχνη στην επιφάνεια, και αυτά μπορούν να ανιχνευθούν με την ανάλυση εικόνων που λήφθηκαν πριν και μετά το συμβάν με επαρκώς υψηλή ανάλυση.
Ηλεκτροστατικά φαινόμενα
thumb|right|Οκτώ διαφορετικά στιγμιότυπα από λήψη video του σεληνιακού κρατήρα Κλάβιου που δείχνουν το αποτέλεσμα της γήινης ατμόσφαιρας στις αστρονομικές εικόνες υψηλών μεγεθύνσεων Προτάθηκε ότι φαινόμενα σχετιζόμενα με ηλεκτροστατική φόρτιση ή εκφόρτιση μπορεί να είναι σε θέση να εξηγήσουν ορισμένα από τα παροδικά σεληνιακά φαινόμενα. Μία δυνατότητα είναι ότι ηλεκτροδυναμικά φαινόμενα που προκύπτουν από τον θρυμματισμό υλικών λίγο μόλις κάτω από την επιφάνεια θα μπορούσαν να φορτίσουν ηλεκτρικά οποιαδήποτε μόρια αερίου θα ήταν παρόντα, προερχόμενα από τον ηλιακό άνεμο ή ραδιενεργό διάσπαση ασταθών ισοτόπων. Αν αυτό συμβεί στην επιφάνεια, η συνακόλουθη εκφόρτιση αυτού του αερίου ίσως να είναι σε ικανή να δώσει φαινόμενα ορατά από τη Γη. Εναλλακτικά, έχει προταθεί ότι η τριβοηλεκτρική φόρτιση σωματιδίων μέσα σε ένα νέφος σκόνης που σηκώνεται από το αέριο θα μπορούσε να προκαλέσει ηλεκτροστατικές εκκενώσεις ορατές από τη Γη. Τέλος, η ηλεκτροστατική ανύψωση σκόνης κοντά στο όριο μεταξύ φωτεινής και σκοτεινής πλευράς της Σελήνης θα μπορούσε να προκαλέσει ορισμένα φαινόμενα ορατά από τη Γη.
Δυσμενείς συνθήκες παρατηρήσεως
Είναι πιθανό ότι πολλά παροδικά φαινόμενα μπορεί να μη συνδέονται με τη Σελήνη, αλλά να είναι το αποτέλεσμα κακών παρατηρησιακών συνθηκών ή γήινων φαινομένων. Για παράδειγμα, ορισμένα αναφερθέντα ως TLP αφορούν στόχους κοντά στο όριο της διακριτικής ικανότητας των τηλεσκοπίων που χρησιμοποιήθηκαν. Η γήινη ατμόσφαιρα μπορεί να δημιουργήσει σημαντικές χρονικές παραμορφώσεις που θα μπορούσαν να εκληφθούν ως γνήσια σεληνιακά φαινόμενα (η λεγόμενη ατμοσφαιρική τύρβη). Υπάρχουν και άλλες μη-σεληνιακές ερμηνείες για τα TLP, όπως η θέαση τεχνητών δορυφόρων της Γης, μετέωρα ή παρατηρησιακά λάθη.
Η αμφισβήτηση των TLP
Το σημαντικότερο πρόβλημα που που αντιμετωπίζουν οι αναφορές παροδικών σεληνιακών φαινομένων είναι ότι η μεγάλη πλειονότητά τους αφορά παρατηρήσεις είτε από έναν μεμονωμένο παρατηρητή, είτε από έναν μόνο τόπο πάνω στη Γη (συνήθως και τα δύο). Η πολλαπλότητα αναφορών για TLP που συμβαίνουν στο ίδιο τόπο της επιφάνειας της Σελήνης θα μπορούσε να χρησιμοποιηθεί ως απόδειξη του αδιαμφισβήτητου της υπάρξεώς τους. Ωστόσο, επειδή οι αναφορές από πολλαπλούς παρατηρητές και κυρίως από πολλά διαφορετικά μέρη της Γης για το ίδιο συμβάν, απουσιάζουν, οι αναφορές TLP πρέπει να αντιμετωπίζονται με προσοχή και καχυποψία. Μία εξίσου πιθανή υπόθεση για ορισμένα από αυτά είναι ότι προκαλούνται από τη γήινη ατμόσφαιρα. Αν ένα γεγονός παρατηρείτο ταυτόχρονα από δύο διαφορετικούς τόπους της Γης, αυτό θα αποδείκνυε ότι δεν προέρχεται από την ατμόσφαιρα της Γης.
Μία προσπάθεια για την υπέρβαση των παραπάνω προβλήματων έγινε κατά τη διάρκεια της αποστολής «Κλημεντίνη» από ένα δίκτυο ερασιτεχνών αστρονόμων. Αναφέρθηκαν αρκετά TLP, από τα οποία 4 απεικονίσθηκαν τόσο πριν όσο και μετά από το διαστημόπλοιο. Ωστόσο, προσεκτική ανάλυση αυτών των εικόνων δεν δείχνει ανιχνεύσιμες διαφορές στην εμφάνιση των συγκεκριμένων σεληνιακών τοποθεσιών. Αυτό δεν σημαίνει απαραίτητα ότι οι αναφορές των παραπάνω TLP ήταν αποτέλεσμα παρατηρησιακών σφαλμάτων, αφού είναι πιθανό οι παροδικές απελευθερώσεις αερίων να μην αφήνουν ορατά ίχνη μετά από λίγα μόνο λεπτά, αλλά βέβαια δεν είναι και ενθαρρυντικό για την υπόθεση των TLP.
Πρόσφατα υπήξε ένας συντονισμός παρατηρήσεων από την Ένωση Σεληνιακών και Πλανητικών Παρατηρητών (ALPO) και τη Βρετανική Αστρονομική Ένωση (BAA) ώστε να ξαναγίνουν παρατηρήσεις περιοχών στις οποίες είχαν αναφερθεί TLP κατά το παρελθόν. Τεκμηριώνοντας την εμφάνιση των ίδιων περιοχών υπό την ίδια γωνία φωτισμού και την ίδια λίκνιση, είναι δυνατό να κριθεί το αν κάποιες αναφορές TLP οφείλονταν απλώς σε κακή ερμηνεία αυτού που ο παρατηρητής θεωρούσε ιδιόμορφο χαρακτηριστικό. Επιπλέον, με τις ψηφιακές εικόνες, είναι δυνατό να προσομοιωθούν η ατμοσφαιρική φασματική διάχυση, η τύρβη και η σκέδαση του φωτός από την ατμοσφαιρά μας προκειμένου να διαπιστωθεί αν αυτοί οι γήινοι παράγοντες θα μπορούσαν να εξηγήσουν κάποιες από τις αναφορές TLP.
Εξωτερικοί σύνδεσμοι
Κατηγορία:Παρατηρησιακή αστρονομία Κατηγορία:Σελήνη
Πίνακας μεταλλίων Χειμερινών Ολυμπιακών Αγώνων 2006
[[Αρχείο:2006 Winter Olympic Games Medals map.svg|thumb|400px|Χάρτης με τις χώρες που κατέκτησαν μετάλλιο κατά τη διάρκεια των Αγώνων.
Υπόμνημα:
Χώρες που κέρδισαν τουλάχιστον ένα χρυσό μετάλλιο.
Χώρες που κέρδισαν τουλάχιστον ένα αργυρό μετάλλιο.
Χώρες που κέρδισαν τουλάχιστον ένα χάλκινο μετάλλιο.
Χώρες που δεν κέρδισαν κανένα μετάλλιο.
Συνολικά, 2.629 αθλητές από 80 χώρες έλαβαν μέρος σε 84 αγωνίσματα των 7 αθλημάτων που πραγματοποιήθηκαν στο Τορίνο της Ιταλίας, το διάστημα 10-26 Φεβρουαρίου 2006. Από τις 80 συμμετέχουσες χώρες, οι 26 κέρδισαν μετάλλιο στους Αγώνες, ενώ 18 από αυτές πανηγύρισαν την κατάκτηση έστω ενός χρυσού.
Η Γερμανία βρέθηκε στην κορυφή της κατάταξης για τρίτη συνεχόμενη διοργάνωση, έχοντας 11 χρυσά και συνολικά 29 μετάλλια. Στη δεύτερη θέση τερμάτισαν οι Ηνωμένες Πολιτείες και στην τρίτη η Αυστρία. Λετονία και Σλοβακία κατέκτησαν τα πρώτα τους μετάλλια σε Χειμερινούς Ολυμπιακούς Αγώνες.
Πίνακας μεταλλίων
thumb|320px|Ο Γερμανός [[Μάικλ Γκρέις κατέκτησε στο Τορίνο τρία χρυσά μετάλλια σε αγωνίσματα του διάθλου.]] thumb|320px|Η [[Σίντι Κλάσεν από τον Καναδά κατέκτησε ένα χρυσό, δύο ασημένια και δύο χάλκινα μετάλλια σε αγωνίσματα της παγοδρομίας ταχύτητας.]] Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.
Εξωτερικοί σύνδεσμοι
Κατηγορία:Χειμερινοί Ολυμπιακοί Αγώνες 2006 2006
Citroën Elysée
Το Citroën Elysée ήταν ένα μικρομεσαίο οικογενειακό αυτοκίνητο της κατηγορίας C, τύπου σεντάν 3 όγκων, που παρήχθη στην Κίνα από το 2002 έως το 2012, ενώ από την ανανέωση του 2008 μετονομάστηκε σε Citroën C-Elysée. Κατασκευαζόταν από την Dongfeng Peugeot-Citroën Automobile, μια κοινοπραξία μεταξύ του γαλλικού Ομίλου PSA και της κινεζικής Dongfeng Motor, σε παραγωγή αποκλειστικά για την κινεζική εγχώρια αγορά.
Εδώ να σημειωθεί ότι από το 1994 έως το 2021 οι ξένες αυτοκινητοβιομηχανίες εξαναγκάζονταν, λόγω της κινεζικής νομοθεσίας, να δημιουργήσουν μια κοινή επιχείρηση / κοινοπραξία (50:50) με μια κινεζική εταιρεία προκειμένου να παράγουν αυτοκίνητα επί κινεζικού εδάφους, γλιτώνοντας έτσι τους φόρους εισαγωγής. Το κέρδος της Κίνας από αυτή τη κίνηση ήταν ότι οι τοπικές αυτοκινητοβιομηχανίες απέκτησαν τεχνολογική και επιχειρησιακή τεχνογνωσία στη παραγωγή αυτοκινήτων.
Από την 1η Ιανουαρίου 2022, ωστόσο, τα πράγματα άλλαξαν, με την Κίνα να επιτρέπει σε όλες τις ξένες αυτοκινητοβιομηχανίες να κατασκευάζουν, αν θέλουν, αυτοκίνητα στη Κίνα αποκλειστικά μόνες τους.
Το Elysée αντικαταστάθηκε το 2012 από ένα εντελώς νέο μικρομεσαίο μοντέλο, που ονομάζεται επίσης Citroën C-Elysée και βασίζεται στο Peugeot 301 του 2012, με αποτέλεσμα να είναι επίσης 4-πορτο σεντάν 3 όγκων. Αρχικά, το σημερινό C-Elysée ήταν διαθέσιμο μόνο σε κάποιες άλλες αγορές διεθνώς, μεταξύ των οποίων και στην Ελλάδα. Τελικώς, από το 2014 και τα δύο μοντέλα παράγονται και στη Γουχάν της Κίνας, και αυτά τα αντίτυπα προορίζονται για την εγχώρια αγορά.
Σχεδίαση
Το Elysée σχεδιάστηκε στην Κίνα για τις ανάγκες της τοπικής αγοράς και τελικώς παρουσιάστηκε επίσημα μέσα στο 2002, ενώ έφτασε στην αγορά στις αρχές του 2003. Βασίστηκε στο αμάξωμα του 5-πορτου hatchback Citroën ZX (παραγωγή : 1991 - 1998) και είχε μικρές μόνο αισθητικές διαφοροποιήσεις από αυτό, πλην όμως κυκλοφόρησε αποκλειστικά ως 4-πορτο sedan, λόγω της μεγαλύτερης απήχησης των σεντάν στη χώρα αυτή. Τα περισσότερα εξαρτήματα του Elysée (μεταξύ των οποίων το τιμόνι, το ταμπλό και οι αερόσακοι) είχαν προέλθει από το Citroën Xsara και ορισμένα άλλα εξαρτήματα από το αμέσως μικρότερο, την τότε εποχή, Citroën Saxo.
Κινητήρας
Προσφέρθηκε στις εξής εκδόσεις:
Επιδόσεις και κατανάλωση
thumb|right|Citroën Elysée στο [[Πεκίνο, σε φωτογραφία του 2007.]]
Ειδικές εκδόσεις
Μεταξύ του 2005 και του 2010, παρήχθη και μια έκδοση σεντάν με μεγαλύτερο κατά 15 εκατοστά μεταξόνιο, υπό την ονομασία Citroën Elysée VIP. Έφερε έναν 4-κύλινδρο βενζινοκινητήρα 1.6 λίτρων, ισχύος 105 hp και ροπής 142 N·m, σε συνδυασμό με 5-τάχυτο μηχανικό κιβώτιο ή 4-τάχυτο αυτόματο κιβώτιο, και επιτυγχάνοντας μέγιστη ταχύτητα 175 km/h. Εξωτερικά, το Elysée VIP ξεχωρίζει εύκολα από την επιπλέον μεταλλική λωρίδα ανάμεσα στις μπροστινές και στις πίσω πόρτες, καθώς ο έξτρα αυτός χώρος ήταν αποκλειστικά για τους πίσω επιβάτες.
Υπήρξε και μια σπάνια έκδοση Elysée VTS, με έντονα σπορ σχεδιαστικά στοιχεία, η οποία προσφέρθηκε μόνο σε κόκκινο χρώμα αμαξώματος.
Ανανέωση του 2008
left|thumb|Στιγμιότυπα από την παρουσίαση του Citroën C-Elysée στο Διεθνές Σαλόνι Αυτοκινήτου στο [[Πεκίνο, σε φωτογραφία στις 24 Απριλίου 2008.]] right|thumb|Citroën C-Elysée στη [[Σαγκάη, Κίνα, σε φωτογραφία του 2010.]]
Τον Απρίλιο του 2008, το Citroën Elysée υπέστη ένα έντονο λίφτινγκ, που του εναρμόνισε την αισθητική με αυτήν του Citroën C5 δεύτερης γενιάς του 2008 - 2017, το οποίο μάλιστα παρουσιάστηκε διεθνώς σχεδόν ταυτόχρονα, τον Μάρτιο του 2008. Κατά την ανανέωσή του, το Elysée μετονομάστηκε σε Citroën C-Elysée. Το μοντέλο αυτό παρουσιάστηκε επίσημα στις 8 Απριλίου 2008, στο Διεθνές Σαλόνι Αυτοκινήτου στο Πεκίνο. Τα μηχανικά μέρη του C-Elysée παρέμειναν αμετάβλητα, αλλά ο εξοπλισμός του αναβαθμίστηκε αισθητά ως προς το Citroën Elysée.
Στις 26 Φεβρουαρίου 2009, προστέθηκε μια εκδοχή C-Elysée 2 όγκων (hatchback), που αντικατέστησε το Citroën Fukang του 1992 - 2009.
Εξωτερικοί σύνδεσμοι
Elysee Κατηγορία:Μικρομεσαία αυτοκίνητα Κατηγορία:Γαλλικά αυτοκίνητα
MythBusters
250px|thumb|Άνταμ Σάβατζ Το MythBusters (ελλ. απόδοση Μύθος ή Πραγματικότητα) είναι δημοφιλής τηλεοπτική σειρά παραγωγής της εταιρείας Beyond Television για το Discovery Channel. Τη σειρά παρουσιάζουν ο Άνταμ Σάβατζ και ο Τζέιμι Χάινεμαν, οι οποίοι προσπαθούν μέσω της επιστημονικής μεθόδου να επιβεβαιώσουν ή να καταρρίψουν δημοφιλείς αστικούς μύθους ή θρύλους. Η προβολή της ξεκίνησε το 2003 ενώ συνεχίζεται μέχρι σήμερα.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές του Discovery Channel
Σάουθγκεϊτ (Λονδίνο)
Το Σάουθγκεϊτ (Southgate) είναι περιοχή στο βόρειο Λονδίνο, στην Αγγλία, στην εξωτερική περιφέρεια Ένφιλντ του Λονδίνου (London Borough of Enfield). Βρίσκεται γύρω στα 8 χιλιόμετρα βορείως του Τσάρινγκ Κρος (Charing Cross).
Αξιοθέατα
Εντός της περιοχής βρίσκεται ο διάσημος σταθμός του μετρό του Σάουθγκεϊτ (ο οποίος εμφανίζεται στην ταινία The End of the Affair) και διάφορα καταστήματα και εστιατόρια. Υπάρχουν επίσης αρκετά πάρκα όπως το Πάρκο Γκρόουβλαντς (Grovelands Park) με λίμνες και αθλητικές εγκαταστάσεις. Το πάρκο αυτό οδηγεί στο νοσοκομείο Πράιορι (Priory). , το οποίο έχει έδρα το Grovelands House. Εκεί νοσηλεύτηκαν διάφορες προσωπικότητες, ανάμεσά τους και ο πρώην δικτάτορας της Χιλής, ο διαβόητος Αουγούστο Πινοσέτ. Στην Γουότερφολ Ρόουντ (Waterfall Road) βρίσκεται η βελανιδιά του Μίνσεντεν (Minchenden Oak), που είναι ηλικίας πιθανότατα 800 ετών και πιστεύεται πως αποτελεί τη μεγαλύτερη βελανιδιά της Αγγλίας.
Πλησιέστερα μέρη
Ο σταθμός του μετρό του Σάουθγκεϊτ (Southgate tube station) στη γραμμή Πικαντίλι (Piccadilly Line) αποτελεί τον πλησιέστερο σταθμό του μετρό. Οι υπόλοιπο σταθμοί είναι ο σταθμός μετρό του Όκγουντ στα βόρεια και του Άρνος Γκρόουβ, στα νοτιοδυτικά.
Διάσημοι κάτοικοι
Στο Σάουθγκεϊτ ήρθε ο μεγιστάνας του τσαγιού, Σερ Τόμας Λίπτον από το Μάσγουελ Χιλ το 1892 και έζησε σε οικία που ονομάζεται Όσιτζ (Osidge), ως το θάνατό του, το 1931. Επίσης, στην περιοχή μεγάλωσαν διάσημοι καλλιτέχνες, με γνωστότερους την Έιμι Γουάινχαους και τον Σαρμπέλ.
Διοίκηση
Η εκλογική περιφέρεια του Κοινοβουλίου που καλύπτει μέρος του Σάουθγκεϊτ στην περιφέρεια Ένφιλντ είναι αυτή του Σάουθγκεϊτ. Ως το θάνατό του κατά τη βομβιστική επίθεση στο Μπράιτον το 1984, που είχε στόχο τη Μάργκαρετ Θάτσερ, την εκλογική περιφέρεια εκπροσωπούσε ο Σερ Άντονι Μπέρι. Το 1997 ο διάδοχός του, Μάικλ Πορτίλο, απώλεσε την έδρα του έπειτα από τη διεξαγωγή των βουλευτικών εκλογών. Νέος βουλευτής έγινε ο Στίβεν Τουίγκ, ο οποίος έπειτα από δύο θητείες έχασε κι αυτός την έδρα του από τον Ντέιβιντ Μπάροους το Μάιο του 2005.
Ιστορία
Το Σάουθγκεϊτ ήταν αρχικά η Νότια Πύλη (South Gate) του Ένφιλντ Τσέιζ (Enfield Chase), όπου ήταν ο τόπος κυνηγιού του Βασιλιά. Αυτό αντανακλάται στα ονόματα των οδών, όπως Τσέιζ Ρόουντ (Chase Road) και Τσέιζ Σάιντ (Chase Side). Στην περιοχή της νότιας πύλης υπάρχει μία μπλε επιγραφή σε κτήριο.
Το 1881 αποσπάστηκε από το Έντμοντον). Αριθμούσε το 1891 μόλις 10.970 κατοίκους. Τις επόμενες δύο δεκαετίες ο πληθυσμός αυξήθηκε και ως το 1911 έφτασε τους 33.612 κατοίκους. Η αύξηση αυτή υποβοήθηκε και από τον πλησιέστερο σιδηροδρομικό σταθμό στο Πάλμερς Γκριν.
Η ανάπτυξη του Σάουθγκεϊτ συντελέστηκε κυρίως τη δεκαετία του 1930, με το κτίσιμο μεγάλων οικιών σε περιοχές που ήταν πάλαι ποτέ λόφοι (Walker, Osidge, Monkfrith, etc.). Το 1933 ολοκληρώθηκε η Βόρεια Περιφερειακή Οδός A406 (North Circular Road) και το 1933 η Γραμμή Πικαντίλι του Μετρό του Λονδίνου επεκτάθηκε από το Άρνος Γκρόουβ, όπου είχε φτάσει το 1932, στο δυτικό Ένφιλντ (Enfield West) όπου βρίσκεται ο σημερινός σταθμός μετρό του Όκγουντ. Ως το 1951, ο πληθυσμός είχε φτάσει τους 73.377. Την επόμενη δεκαετία μειώθηκε κατά 1000 κατοίκους, εξαιτίας της μετανάστευσης πολλών κατοίκων στις γύρω πόλεις.
Προφίλ
To 1894 το Σάουθγκεϊτ έγινε αστική περιφέρεια (urban district) του Μίντλσεξ με Πράξη της Τοπικής Κυβέρνησης. Το 1933 η περιφέρεια έγινε δημοτικό διαμέρισμα (municipal borough). Αυτό καταργήθηκε το 1965 με σχετική Πράξη της Κυβέρνησης του Λονδίνου, που εκδόθηκε το 1963 και η περιοχή το ενώθηκε με το δημοτικό διαμέρισμα του Ένφιλντ (Municipal Borough of Enfield) and και με εκείνο του Έντμοντον (Municipal Borough of Edmonton) και δημιουργήθηκε η σημερινή αστική περιοχή Ένφιλντ του Λονδίνου (London Borough of Enfield).
Δημόσια κτήρια, φαγητό και διασκέδαση
thumb|Η παμπ "Παλιά Κερασιά" είναι ένα από τα παλαιότερα κτήρια της περιοχής. Εξαιτίας της ηλικίας του άλλοτε χωριού, στο Σάουθγκεϊτ λειτουργούν πολλές παμπ (μπιραρίες).
Αρκετές από αυτές βρίσκονται στο Chase Side όπως οι Wagon and Horses, η οποία επανοικοδομήθηκε το 1900 και ξανά το 1930. Η Rising Sun στην ίδια περιοχή αποτελούσε το τέρμα για την τοπική υπηρεσία horsebus (λεωφορείο που έσερναν άλογα) με προορισμό το Colney Hatch (και από εκεί στο Κινγκς Κρος) πριν την έλευση των τρένων, από όπου η υπηρεσία μεταφέρθηκε σε νέο σταθμό στο Πάλμερς Γκριν. Κτίστηκε ξανά το 1932 και τελικά αναπαλαιώθηκε το 2008, αλλάζοντας το όνομά της σε The Sun.
Απέναντι από το Southgate Club στο Chase Side βρισκόταν η "Πύλη" (The Gate), τον Αύγουστο του 1909. Ο ιδιοκτήτης, A. Butcher, πήρε την πινακίδα μαζί του στη Fishmonger's Arms στη Winchmore Hill Road - προφανώς η πινακίδα έγραφε "This gate hangs well, and hinders none. Refresh and pay - then travel on." Ενώ η πινακίδα δεν υπάρχει πια, η μπιραρία του υπάρχει - ξανακτίστηκε τη δεκαετία του 1930, και ονομάστηκε έτσι επειδή πολύ κοντά παρασκευαζόταν πάγος για τις ιχθυαγορές του κεντρικού Λονδίνου.
Επίσης, σημαντικές παμπ είναι η Ye Olde Cherry Tree που βλέπει προς το Southgate Green  στα νότια του κέντρου του Σάουθγκεϊτ, καθώς επίσης και η παμπ The Woodman η οποία βρίσκεται στο The Bourne.
Εκπαίδευση
Το Κολέγιο του Σάουθγκεϊτ (Southgate College), το οποίο διαθέτει βιβλιοθήκη, εστιατόριο και άλλες εγκαταστάσεις, φιλοξενεί πάνω από 11.000 φοιτητές και φοιτήτριες. . Βρίσκεται κοντά στο κυριότερο εμπορικό κέντρο του Σάουθγκεϊτ. Στην περιοχή λειτουργούν και δύο σχολεία δευτεροβάθμιας εκπαίδευσης, καθώς επίσης και αρκετά δημοτικά σχολεία, όπως το Όσιτζ και το Γουέστ Γκρόουβ. Μερίμνη της Κυπριακής Εκπαιδευτικής Αποστολής λειτουργεί και ένα παροικιακό σχολείο κυρίως για την κυπριακή και την ελληνική κοινότητα, όπου διδάσκεται η ελληνική γλώσσα.
Συμφωνική Ορχήστρα
To 1961 ιδρύθηκε η Συμφωνική Ορχήστρα του Κολεγίου του Σάουθγκεϊτ, υπό τη διεύθυνση του Τέρι Χόουις, η οποία απέκτησε κάποια αυτονομία εντός του Κολεγίου, το 1997. Το καλοκαίρι του 2005 έγινε ανεξάρτητη από το Κολέγιο του Σάουθγκεϊτ και μετονομάστηκε σε Southgate Symphony Orchestra. Πρόκειται για ερασιτεχνική ορχήστρα, που περιλαμβάνει μουσικούς της 6ης τάξης και πάνω, και δίνει συναυλίες κλασικής μουσικής στην ευρύτερη περιοχή του Ένφιλντ.
Αθλητισμός
Το Σάουθγκεϊτ αποτελεί την έδρα διαφόρων ομάδων, όπως η Southgate CC, στο κρίκετ, το Southgate Hockey Club στο χόκεϊ, που έχει έδρα το Τρεντ Παρκ και άλλες. Η ποδοσφαιρική ομάδα Romans AFC έχει προπονητήριο το Γκρόουβλαντς Παρκ. Επίσης, δραστηριοποιείται και ομάδα ράγκμπι, η Southgate RFC με έδρα το γήπεδο Σάρασενς, στην Bramley Road. Στην περιοχή διακρίνεται και η παλιά ομάδα ράγκμπι Ασμόλιαν (Ashmolean RFC), με την καλύτερη κατάταξη σε επίπεδο περιοχής από άποψη ομάδων ράγκμπι.
Θρησκευτικά κτήρια
Στην περιοχή υπάρχει συναγωγή και επίσης ένας χριστιανικός ναός στο Southgate Green. Αυτός κτίστηκε στην τοποθεσία του παρεκκλησίου του Ουέλντ (Weld Chapel), το οποίο κατεδαφίστηκε το 1861. Το ρολόι στην εκκλησία τοποθετήθηκε εκεί για τους εορτασμούς του Αδαμάντινου Ιωβηλαίου της Βασίλισσας Βικτωρίας. Υπάρχει και ένας ενοριακός ναός, αυτός του Αγίου Ανδρέα, στο Τσέιζ Σάιντ (Parish Church of St Andrew).
Βιβλιογραφία
Κατηγορία:Προάστια Λονδίνου
Α΄ Εθνική ποδοσφαίρου ανδρών 1991-1992
Το ελληνικό ποδοσφαιρικό πρωτάθλημα της περιόδου 1991–92 ήταν το 33ο που διεξήχθη σε μορφή εθνικής κατηγορίας και το 13ο από καταβολής του επαγγελματικού ποδοσφαίρου. Το κατέκτησε η ΑΕΚ για 9η φορά στην ιστορία της, τερματίζοντας 3 βαθμούς μπροστά από τον δεύτερο Ολυμπιακό Πειραιώς. Στα αξιοσημείωτα του πρωταθλήματος ήταν ο υποβιβασμός του Πανιωνίου για πρώτη φορά στην ιστορία του μετά από 33 συνεχείς παρουσίες στην Α΄ Εθνική.
Συμμετοχές
Στο πρωτάθλημα πήραν μέρος 18 ομάδες. Από την προηγούμενη χρονιά απουσίασαν ο Ιωνικός Νίκαιας, ο Λεβαδειακός και ο ΠΑΣ Γιάννινα που είχαν τερματίσει στις τελευταίες θέσεις της βαθμολογίας και υποβιβάστηκαν. Από τη Β΄ Εθνική κατηγορία προβιβάστηκαν 3 ομάδες, ο πρωταθλητής της προηγούμενης αγωνιστικής περιόδου Εθνικός Πειραιώς, η Κόρινθος και ο Πιερικός. Για πρώτη φορά στο ελληνικό πρωτάθλημα εμφανίστηκε ομάδα με χορηγό στο όνομά της. Ήταν η Ξάνθη, της οποίας το πλειοψηφικό πακέτο των μετοχών είχε περάσει στην αντιπροσωπεία της αυτοκινητοβιομηχανίας Skoda στην Ελλάδα. Ο νέος ιδιοκτήτης επέβαλε τη μετονομασία της ομάδας σε "Skoda Ξάνθη" και την αλλαγή των χρωμάτων της σε πράσινο-άσπρο από κόκκινο-άσπρο.
Βαθμολογία
Β = Βαθμοί, Αγ.= Αγώνες, Ν =Νίκες; Ι = Ισοπαλίες, Η = Ήττες, ΓΥ= Γκολ Υπέρ, ΓΚ =Γκολ Κατά, Δ =Διαφορά τερμάτων;
Πηγές
Κατηγορία:Α΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 1991-1992
Απολλωνία
Πολλές ελληνικές πόλεις στην αρχαιότητα έφεραν το όνομα Απολλωνία ή Απολλωνιάς, προς τιμή του λατρευόμενου σ΄ αυτές θεού Απόλλωνα. Σημαντικότερες εξ αυτών ήταν οι:
Με την ονομασία αυτή υπάρχουν δύο οικισμοί της Ελλάδας:
Δείτε επίσης
Κατηγορία:Αποσαφηνίσεις ελληνικών τοπωνυμίων
Μαρί Ασάτο
Η Μαρί Ασάτο (安里麻里) είναι Γιαπωνέζα σκηνοθέτις κινηματογραφικών ταινιών.
Σμενκαρέ
Ο Σμενκάρε (Smenkare) ήταν φαραώ της 18ης δυναστείας, διάδοχος του φαραώ Ακενατόν και προκάτοχος του Τουταγχαμώνος. Κυβέρνησε για τρία χρόνια (1335-1332 π.Χ.) δεδομένου ότι ο Ακενατόν ήταν μισητός στην Αίγυπτο και δεν μπορούσε να κυβερνήσει ακόμη ο Τουταγχαμών. Λέγεται πως ο Σμενκάρε ήταν στην πραγματικότητα η Νεφερτίτη, η πιστή σύζυγος του Ακενατόν που φημολογείται πως κυβέρνησε την Αίγυπτο ως άνδρας μετά τον θάνατο του συζύγου της χωρίς να έχει αποδειχθεί αυτή η ιστορία. Από τότε η τύχη του αγνοείται.
Κατηγορία:Φαραώ της 18ης Αιγυπτιακής Δυναστείας
Dodge Durango
Το Dodge Durango είναι ένα μεσαίο SUV αυτοκίνητο που παράγεται από την αμερικανική αυτοκινητοβιομηχανία Dodge, από το 1997. Η πρώτη γενιά του, που διατηρήθηκε στην παραγωγή έως το 2003, ανήκε στην κατηγορία των μεσαίων SUV. Στη δεύτερη γενιά του, που κατασκευάστηκε από το 2003 έως τις 19 Δεκεμβρίου 2008, κέρδισε σημαντικά σε μέγεθος και μάλιστα ξεπέρασε τα 5 μέτρα συνολικού μήκους. Ως αποτέλεσμα, θεωρήθηκε ως SUV μεγάλων διαστάσεων για τα ευρωπαϊκά στάνταρ, αν και στις ΗΠΑ συνέχισε να θεωρείται μεσαίο SUV, αν και στο ανώτερο άκρο της μεσαίας κατηγορίας. Επίσης και η τρίτη γενιά του, που μπήκε στην παραγωγή στις 14 Δεκεμβρίου 2010, παρέμεινε SUV μεσαίων διαστάσεων, μολονότι το μήκος του ξεπερνάει και πάλι τα 5 μέτρα.
Πρώτη γενιά
thumb|left|Dodge Durango πρώτης γενιάς, του 1997 - 2003, στις Ηνωμένες Πολιτείες.
Η πρώτη γενιά του Dodge Durango σχεδιάστηκε από τον Dennis Myles το 1995 και έφτασε στην αγορά των ΗΠΑ το 1997, για τη σεζόν (model year) του 1998.
Οι δύο πρώτες γενιές του Durango βασίστηκαν στις αντίστοιχων ετών γενιές του pick-up Dodge Dakota, έχοντας μάλιστα κοινή εξωτερική αισθητική, εκτός βέβαια από την πίσω καρότσα, ενώ είχαν επίσης και κοινό σαλόνι. Και οι δύο πρώτες γενιές, επίσης, είχαν αμάξωμα τύπου σκάλας, κοινώς «χτιστό», και παράγονταν στο εργοστάσιο του Νιούαρκ, Ντέλαγουερ, ΗΠΑ.
Δεύτερη γενιά
thumb|left|Dodge Durango δεύτερης γενιάς, του 2003 - 2006, στις Ηνωμένες Πολιτείες.
Στη δεύτερη γενιά υιοθετήθηκε ένα πολύ πιο δυναμικό ντιζάιν, αν και χωρίς σχεδιαστικές υπερβολές, ενώ το μοντέλο κέρδισε σημαντικά σε διαστάσεις.
Ειδικότερα μάλιστα η δεύτερη γενιά του Durango είχε και ένα δίδυμο μοντέλο, το Chrysler Aspen, που κυκλοφόρησε στην αγορά των ΗΠΑ το 2006 (για τη σεζόν του 2007) και ήταν μια παράλληλη έκδοση του Durango, αλλά με το σήμα και την μπροστινή γρίλια της Chrysler. Σε αντίθεση όμως με τη διαχρονικά μεγάλη απήχηση του Dodge Durango, το Chrysler Aspen σημείωσε καταστροφικά χαμηλές πωλήσεις και αποσύρθηκε από την παραγωγή το 2009, μετά από μόλις 3 έτη, χωρίς να υπάρξει ποτέ διάδοχος.
Η παραγωγή του Durango δεύτερης γενιάς έληξε στις 19 Δεκεμβρίου 2008 (λίγο πριν το Aspen και μετά ακολούθησε το κλείσιμο του εργοστασίου), αν και ειδικότερα στη Βόρεια Αμερική τα τελευταία αντίτυπα πωλήθηκαν ως μοντέλα της σεζόν (model year) του 2009.
Τρίτη γενιά
thumb|left|Το ταμπλό ενός Dodge Durango τρίτης γενιάς του 2020, στο [[Ζίντελφινγκεν της Γερμανίας.]]
Η τρίτη και σημερινή γενιά του Durango, αποκαλύφθηκε επίσημα στο Διαδίκτυο στις 16 Αυγούστου 2010 και μπήκε στην παραγωγή (ταυτόχρονα με τη δεύτερη γενιά του Dodge Charger έκτης γενιάς) στις 14 Δεκεμβρίου 2010, ως μοντέλο της σεζόν του 2011. Για πρώτη φορά κυκλοφόρησε στην αγορά των ΗΠΑ στα μέσα Ιανουαρίου του 2011. Σε αντίθεση με τις 2 πρώτες γενιές του μοντέλου, το Dodge Durango τρίτης γενιάς κατασκευάζεται σε κοινή πλατφόρμα με το Jeep Grand Cherokee τέταρτης γενιάς, με αποτέλεσμα να βασίζεται σε αυτοφερόμενο πλαίσιο (ενιαίο δομικό σύνολο), ενώ και τα δύο μοντέλα παράγονται σε κοινό εργοστάσιο στο Ντιτρόιτ, Μίσιγκαν, ΗΠΑ. Από την άλλη όμως, το Durango έχει μεγαλύτερο μεταξόνιο και συνολικό μήκος από το Grand Cherokee, και έχει μια εντελώς διαφορετική εξωτερική αισθητική, τυπική των μοντέλων της Dodge, έτσι ώστε ο εξωτερικός παρατηρητής να μην μπορεί να αντιληφθεί την συγγένεια.
Όλες πάντως οι γενιές του Dodge Durango μοιράζονταν κοινούς κινητήρες και κιβώτια ταχυτήτων με τα εκάστοτε Jeep Grand Cherokee, καθώς και αρκετά ακόμα τεχνολογικά στοιχεία, καθιστώντας έτσι εφικτή την τεχνική υποστήριξη του μοντέλου και στα κράτη της Ευρώπης. Ως αποτέλεσμα, μολονότι οι δύο πρώτες γενιές του Durango δεν διατέθηκαν ποτέ επίσημα στις ευρωπαϊκές αγορές, ωστόσο έχουν κυκλοφορήσει σε αυτές κάποια αντίτυπα από παράλληλες εισαγωγές. Η τρίτη γενιά έχει διατεθεί επίσημα ως καινούριο σε λίγες χώρες της Ευρώπης, πλην όμως γνώρισε ελάχιστη εμπορική απήχηση.
Πωλήσεις
Οι χρονολογίες δίνονται σε ημερολογιακά έτη και όχι σε σεζόν (model years).
Εξωτερικοί σύνδεσμοι
Κατηγορία:Αυτοκίνητα SUV Κατηγορία:Αμερικανικά αυτοκίνητα Durango
Γκύντερ φον Κλούγκε
Ο Γκύντερ "Χανς" φον Κλούγκε (Günther “Hans” von Kluge, 30 Οκτωβρίου 1882 - 19 Αυγούστου 1944) ήταν Γερμανός στρατιωτικός ηγέτης του Β΄ Παγκοσμίου Πολέμου, ο οποίος έφθασε μέχρι το βαθμό του Στρατάρχη και έθεσε ο ίδιος τέρμα στη ζωή του λίγο πριν την κατάρρευση της Ναζιστικής Γερμανίας.
Πριν τον Β' Παγκόσμιο Πόλεμο
Ο Κλούγκε γεννήθηκε στις 30 Οκτωβρίου 1882 στο Πόζεν (σημ. Πόζναν). Η οικογένειά του είχε στρατιωτική παράδοση, αφού ο πατέρας του, Μαξ, ήταν Στρατηγός. Την παράδοση ακολούθησε και ο νεαρός Γκίντερ, μπαίνοντας στη Σχολή Ευελπίδων (Πρωσσία) το 1901. Στον Α' Παγκόσμιο Πόλεμο υπηρετεί ως Λοχαγός του Πυροβολικού σε επιτελική θέση, συμμετέχοντας στη Μάχη του Βερντέν (1916). Το 1919 εντάσσεται στη δύναμη της Ράιχσβερ και το 1930 προαγόμενος σε Συνταγματάρχη αναλαμβάνει τη διοίκηση του 2ου Συντάγματος Πυροβολικού στο Σβερίν (Schwerin) . Το 1936 είχε προαχθεί στο βαθμό του Στρατηγού και το 1937 ανέλαβε τη διοίκηση της 6ης Στρατιάς, με έδρα το Αννόβερο.
Στον Β΄ Παγκόσμιο Πόλεμο
Η 6η Στρατιά μετονομάσθηκε το 1939 σε 4η Στρατιά και συμμετείχε στην εκστρατεία κατά της Πολωνίας. Όταν η εκστρατεία έληξε, νικηφόρα για τη Βέρμαχτ, η 4η Στρατιά και ο Κλούγκε επέστρεψαν στη Γερμανία. Μολονότι αντιτίθετο στην επίθεση εναντίον της Γαλλίας, οδήγησε και πάλι την 4η Στρατιά του εναντίον της, ακολουθώντας το δρόμο διαμέσου των Αρδεννών. Με την κατάρρευση της Γαλλίας ο Κλούγκε προήχθη σε Στρατάρχη (Ιούλιος 1940) και, λίγο αργότερα, η 4η Στρατιά έλαβε διαταγή να μετακινηθεί εκ νέου προς τα ανατολικά, για να λάβει μέρος στην εκστρατεία εναντίον της Ρωσία (Επιχείρηση Μπαρμπαρόσσα). Ο Κλούγκε ήταν αξιωματικός της πρωσικής σχολής και δεν αρεσκόταν ιδιαίτερα σε νεωτερισμούς και παράτολμες ενέργειες - όπως αναφέρει ο Καρτιέ "είναι ευσυνείδητος και δύσκολος αξιωματικός και, παράλληλα, εξαιρετικά ανδρείος". Είχε ήδη διαφωνήσει με την τόλμη που επέδειξε ο Χάιντς Γκουντέριαν στις μάχες της Γαλλίας και, έχοντάς τον πλέον υφιστάμενο, προσπαθεί να τον κάνει λιγότερο ορμητικό και τον κατηγορεί για ανυπακοή στις διαταγές του. Ο ανταγωνισμός των δύο ανώτατων αξιωματικών δε θα σταματήσει, παρά μόνον όταν ο Γκουντέριαν θα ανακληθεί στο Βερολίνο έχοντας περιπέσει σε δυσμένεια λόγω υποδείξεων προς τον Χίτλερ.
Στο τέλος του 1941 ο Φέντορ φον Μποκ απαλλάσσεται από τα καθήκοντά του ως διοικητής της ομάδας Στρατιών Κέντρου (Mitte) και ανακαλείται στη Γερμανία. Ο Κλούγκε τοποθετείται στη θέση του φον Μποκ. Εν τω μεταξύ τον έχει προσεγγίσει ο στρατηγός Χένινγκ φον Τρέσκοβ (Henning von Treskow), επικεφαλής του στρατιωτικού σκέλους της αντιχιτλερικής αντίστασης. Τον ενημερώνει σχετικά με τις προθέσεις της ομάδας που ηγείται και ο Κλούγκε δεν αντιδρά, δεν παίρνει θέση. Δεν δέχεται να συμμετάσχει στη συνωμοσία, αλλά, από την άλλη, δεν καταδίδει τους συνωμότες. Ο Τρέσκοβ υπηρετεί ως αρχηγός του Επιτελείου της Ομάδας Στρατιών Κέντρου και αναφέρει στους υπόλοιπους της ομάδας ότι ο Κλούγκε δεν προσχώρησε στη συνωμοσία και δεν μπορούν να υπολογίζουν στην αμέριστη συνεργασία του. Δεν διστάζει, ωστόσο, να τον ενημερώσει (μέσω του πρώην υφισταμένου του Γκέοργκ φον Μπεζελάγκερ (Georg von Böselager) ότι επίκειται απόπειρα κατά του Χίτλερ, όταν αυτός επισκεφθεί το Αρχηγείο της ομάδας Στρατιών. Ο Κλούγκε ματαιώνει την τελευταία στιγμή την απόπειρα που έχει ετοιμάσει ο Τρέσκοβ. Όπως έγραψε αργότερα ο Μπεζελάγκερ, η ματαίωση αυτή, από πλευράς Κλούγκε, έγινε επειδή ο Χίμλερ αποφάσισε να μη συνοδέψει τον Φύρερ στην επίσκεψη. Ο Κλούγκε σκέφθηκε, ίσως δικαιολογημένα, ότι αν δεν εξοντωνόταν και ο Χίμλερ, θα μπορούσε να ξεσπάσει εμφύλιος πόλεμος μεταξύ Βέρμαχτ και SS.
Ο Κλούγκε παραμένει σε αυτή τη θέση μέχρι τις 27 Οκτωβρίου του 1943, οπότε τραυματίζεται σοβαρά, όταν το αυτοκίνητό του παρεκτρέπεται από την πορεία του στο δρόμο Μινσκ - Σμολένσκ. Τον αντικαθιστά ο Ερνστ Μπους (Ernst Busch). Ο Κλούγκε δεν θα μπορέσει να ασκήσει ξανά τα καθήκοντά του πριν τον Ιούλιο του 1944. Είναι η εποχή που ο Χίτλερ αποπέμπει εκ νέου τον Γκερντ φον Ρούντστεντ από τη διοίκηση των Γερμανικών στρατευμάτων της Δύσης (Oberbefehlshaber West) και στη θέση του τοποθετεί τον Κλούγκε.
Ο ρόλος του στη συνωμοσία της 20ής Ιουλίου
Στις 20 Ιουλίου 1944 ο Συνταγματάρχης Κλάους φον Στάουφενμπεργκ αποπειράται να σκοτώσει τον Χίτλερ. Η βόμβα εκρήγνυται αλλά ο Χίτλερ, σαν από κάποιο θαύμα, γλυτώνει από αυτήν με ελαφρότατα τραύματα. Ο Κλούγκε, που έχει ήδη αναλάβει τα νέα του καθήκοντα στη Δύση, πληροφορείται την απόπειρα. Την ίδια ημέρα τον επισκέπτεται στο Αρχηγείο του, στη Λα-Ρος-Γκυγιόν ο επικεφαλής των στρατευμάτων κατοχής της Γαλλίας Στρατηγός Καρλ Χάινριχ φον Στύλπναγκελ και ο σύντροφός του στη συνωμοσία έφεδρος Συνταγματάρχης Καίσαρ φον Χόφακερ, εξάδελφος του Στάουφενμπεργκ. Του ζητεί την υποστήριξή του, αλλά ο Κλούγκε την αρνείται, λέγοντας "Α... αν είχε σκοτωθεί αυτό το γουρούνι!..." ("Ja — wenn das Schwein tot wäre!"). Στο δείπνο που παραθέτει προς τιμή των επισκεπτών του, κάποια στιγμή ο Στύλπναγκελ του ζητά μια ιδιαίτερη συνομιλία. Αποσύρονται σε ένα πλαϊνό δωμάτιο και ύστερα από ελάχιστα λεπτά ο Κλούγκε επιστρέφει φωνάζοντας "Αυτό είναι ανήκουστο! Ο κύριος στρατηγός φον Στύλπναγκελ έδωσε διαταγή σύλληψης των SS και των SD του Παρισιού! Μπλούμεντριττ τηλεφωνήστε, ανακαλέστε αυτή την ηλίθια διαταγή! Αμέσως!". Ο Κλούγκε δείχνει έμπρακτα τη θέλησή του να μη συμμετάσχει στην όλη διαδικασία και, πριν ο Στύλπναγκελ αποχωρήσει για το Παρίσι, του λέει εμπιστευτικά: "Στη θέση σας θα φορούσα πολιτικά και θα προσπαθούσα να εξαφανισθώ".
Στις 16 Αυγούστου 1944 καλείται στο Βερολίνο από τον Χίτλερ, ο οποίος θέλει να ενημερωθεί για την κατάσταση στο δυτικό μέτωπο. Ο Κλούγκε νομίζει ότι κάποιος από τους συνωμότες ανέφερε το όνομά του και, στο δρόμο προς το Βερολίνο, αυτοκτονεί, παίρνοντας μια κάψουλα υδροκυανίου. Είναι 19 Αυγούστου 1944. Φροντίζει, ωστόσο, να αποστείλει μια επιστολή στον Χίτλερ, η οποία αρχίζει "Όταν θα διαβάζετε αυτές τις γραμμές, εγώ δεν θα υπάρχω...". Συνεχίζει παροτρύνοντας τον Χίτλερ να θέσει τέρμα στον πόλεμο αυτόν, που "καταστρέφει τη Γερμανία" και "είναι μάταιος". Ο Χίτλερ λαμβάνει την επιστολή και, δίνοντάς την στον Άλφρεντ Γιόντλ, έναν από τους "παλατίνους" του σχολιάζει "Αν ο Κλούγκε δεν είχε αυτοκτονήσει, θα έπρεπε οπωσδήποτε να τον συλλάβουμε".
Άρθουρ Χόλι Κόμπτον
Ο Άρθουρ Χόλι Κόμπτον (Arthur Holly Compton, 10 Σεπτεμβρίου 1892 – 15 Μαρτίου 1962) ήταν Αμερικανός φυσικός στον οποίο το 1927 απονεμήθηκε το βραβείο Νόμπελ Φυσικής για την ανακάλυψη του φαινομένου που φέρει το όνομα του. Ο Κόμπτον γεννήθηκε στο Wooster της πολιτείας Οχάιο το 1892 από τον Ελάιας και την Οτέλια Κόμπτον. Ήταν μια ακαδημαϊκή οικογένεια. Ο πατέρας του ήταν πρύτανης του Πανεπιστημίου Wooster το οποίο παρακολούθησε ο Άρθουρ και επίσης έγινε μέλος της Άλφα Ωμέγα Ταυ αδελφότητας. Ο μεγαλύτερος αδελφός του Καρλ σπούδασε επίσης στο Πανεπιστήμιο Wooster, έγινε φυσικός, και αργότερα πρόεδρος του MIT. Ο δεύτερος αδερφός του Γουίλσον Μάρτιντεϊλ Κόμπτον σπούδασε επίσης στο Πανεπιστήμιο Wooster και έγινε διπλωμάτης και πρόεδρος του State College της Ουάσινγκτον, αργότερα Washington State University. Και τα τρία αδέρφια πήραν το Ph.D. τους από το Πανεπιστήμιο Πρίνστον.
Παραπομπές
Κατηγορία:Αμερικανοί φυσικοί Κατηγορία:Βραβευμένοι με Νόμπελ Φυσικής Κατηγορία:Αμερικανοί νομπελίστες Κατηγορία:Φυσικοί του 20ού αιώνα Κατηγορία:Απόφοιτοι του Πανεπιστημίου Πρίνστον Κατηγορία:Πυρηνικοί φυσικοί
Κότυς Ε΄
Ο Κότυς Ε΄, γνωστός σαν Σαπαίος, ήταν αρχαίος Έλληνας ποιητής, βασιλιάς των Οδρυσών της Θράκης και της Μικράς Αρμενίας στον Πόντο από το 12 έως το 19 ή 27 μ.Χ.
Αχιλλέας Νάουσας
Ο Αθλητικός Σύλλογος Αχιλλέας Νάουσας, είναι αθλητικό ποδοσφαιρικό σωματείο στον νομό Ημαθίας που εδρεύει στη Νάουσα και έχει επίσημο έτος ίδρυσης το 1978.
Κότυς Ε΄
Βιογραφία
Γιος του Σαδάλα και της Πολεμοκρατείας, στον θρόνο των Οδρυσών ήταν διάδοχος του Κότυος Δ΄ και συμβασίλευσε με τον θείο του Ρησκούπορι γιο του Ροιμητάλκη Α΄. Μέχρι να ενηλικιωθεί, διοικούσαν το βασίλειό του οι Ρωμαίοι· όταν ενηλικιώθηκε, τού έδωσαν και το βασίλειο της Μικράς Αρμενίας στον Πόντο. Στο υπόλοιπο βασίλειο τού Πόντου, βασίλισσα ήταν η Πυθοδωρίδα, που είχε διαδεχθεί τον άνδρα της Πολέμωνα Α΄. Ο Κότυς νυμφεύτηκε την κόρη τους Αντωνία Τρύφαινα, που ήταν και δισεγγονή του πρώτου υπάτου της Ρώμης Μάρκου Αντωνίου και αδελφή του Αρταξία Γ΄ βασιλιά της Αρμενίας. Είχε τρεις γιους: τον Ροιμητάλκη Γ΄, τον Πολέμωνα και τον Κότυ ΣΤ΄.
Αχιλλέας Νάουσας
Την αγωνιστική περίοδο 2021-22 αγωνίζεται στην Γ΄ Κατηγορία Ε.Π.Σ. Ημαθίας. Έδρα του αποτελεί το Δημοτικό Στάδιο Νάουσας.
Κότυς Ε΄
Βιογραφία
Στο βασίλειό του είχε εξοριστεί και ο Ρωμαίος ποιητής Οβίδιος, που αναφέρει για τον Κότυ ότι ήταν γενναίος, πράος και γλυκύς, ενώ τού έγραψε και ένα έμμετρο σύγγραμμα. Το παλάτι του Κότυως ήταν τόπος συνάντησης για πολλούς Έλληνες και Λατίνους ποιητές. Ο Κότυς Ε΄ δολοφονήθηκε από τον θείο του το 19 ή 27 μ.Χ.
Αχιλλέας Νάουσας
Ιστορικό
Το 1930 ιδρύθηκε ανεπίσημα στη Νάουσα ο Αθλητικός Σύλλογος Ναούσης «ο Αχιλλεύς», ο οποίος το 1932 αναγνωρίστηκε επίσημα από το Πρωτοδικείο Βέροιας. Το 1954 αποτέλεσε ένα από τα 19 ιδρυτικά σωματεία της Ε.Π.Σ. Κεντρικής-Δυτικής Μακεδονίας που περιλάμβανε τους νομούς Ημαθίας, Πιερίας και Πέλλας και ξεκίνησε τη δράση του στα επίσημα πρωταθλήματα τη σεζόν 1954-55 από το πρωτάθλημα Γ΄ Κατηγορίας της νεοσύστατης ΕΠΣΚΔΜ μαζί με τις υπόλοιπες ομάδες της Νάουσας, την «Αθηνά» (έτος ίδρυσης 1924), τον «Ολυμπιακό» (έτος ίδρυσης 1934) και τον «Ακρίτα» (έτος ίδρυσης 1928). Το 1958 ο Αχιλλέας συγχωνεύτηκε με την Αθηνά και τον Ακρίτα δημιουργώντας τον «Παναουσαϊκό».
Κότυς Ε΄
Βιογραφία
Έγραψε έμμετρα συγγράμματα, από τα οποία δεν διεσώθη κανένα.
Πηγές
Κατηγορία:Βασιλείς των Οδρυσών Κατηγορία:Ηγεμόνες του Πόντου Κατηγορία:Αρχαίοι Έλληνες ποιητές
Αχιλλέας Νάουσας
Ιστορικό
Το 1976, ως προσπάθεια αναγέννησης του ιστορικού συλλόγου, επανιδρύθηκε με την ονομασία Αθλητικός Σύλλογος Αχιλλέας Νάουσας. Το 1978 αναγνωρίστηκε επίσημα και ξεκίνησε την επίσημη δράση του από το πρωτάθλημα της Γ΄ Κατηγορίας τη σεζόν 1978-79 με προπονητή τον Παύλο Χατζηιωαννίδη τερματίζοντας στην 3η θέση, ενώ την επόμενη χρονιά κέρδισε την άνοδο στη Β΄ Κατηγορία. Το 1982, με προπονητή τον παλαίμαχο ποδοσφαιριστή του Φ.Α.Σ. Νάουσα, Διονύση Μπεσλίκα, κέρδισε την άνοδο στην Α΄ Κατηγορία, έχοντας αναδειχθεί πρωταθλητής του 2ου ομίλου και υπερπρωταθλητής Β΄ Κατηγορίας, κερδίζοντας τον πρωταθλητή του 1ου ομίλου Άρη Παλαιού Σκυλιτσίου. Το 1985 νίκησε σε αγώνα κατάταξης στο Εθνικό στάδιο Βέροιας τον Μέγα Αλέξανδρο Τρικάλων και αναδείχθηκε πρωταθλητής Α΄ Κατηγορίας της ΕΠΣΚΜ, κερδίζοντας την πολυπόθητη άνοδο στην Εθνική Ερασιτεχνική Κατηγορία, τη μετέπειτα Δ΄ Εθνική.
Γκρίμα Σκουληκόγλωσσος
Ο Γκρίμα Σκουληκόγλωσσος ήταν ένας πρώην σύμβουλος του Βασιλιά Θέοντεν. Στο πόλεμο του Δαχτυλιδιού ο Γκρίμα πρόδωσε τον Θέοντεν και έγινε κατάσκοπος του Σάρουμαν του Λευκού. Λίγο καιρό μετά το τέλος του πολέμου του Δαχτυλιδιού ο Γκρίμα σκότωσε τον Σάρουμαν αλλά σκοτώθηκε και εκείνος από τα βέλη των Χόμπιτ.
Αχιλλέας Νάουσας
Ιστορικό
Τη σεζόν 1985-1986 έκανε την παρθενική του εμφάνιση στα Εθνικά πρωταθλήματα και συμμετείχε στον 6ο όμιλο της Εθνικής Ερασιτεχνικής Κατηγορίας όπου ήρθε αντιμέτωπος με τους Μέγα Αλέξανδρο Αλεξάνδρειας και Δόξα Μακροχωρίου από το νομό Ημαθίας, τους Αναγέννηση Επανομής, Παύλο Μελά Σταυρούπολης, Ακρίτες Συκεών, Αναγέννηση Νεάπολης, Καμπανιακό, Π.Α.Ο. Κουφαλίων και Π.Α.Ο. Νέων Επιβατών από το νομό Θεσσαλονίκης και τους Π.Α.Σ. Φλώρινα, Αετό Σκύδρας, Παναργειακό Άργους Ορεστικού, Εθνικό Αξιούπολης και τον συνονόματό του Αχιλλέα Κιλκίς από τους νομούς Φλώρινας, Καστοριάς, Πέλλας και Κιλκίς μεταξύ άλλων και τερματίζοντας στην 17η θέση σε σύνολο 19 ομάδων γνώρισε τον υποβιβασμό.
Μετά από 4 χρονιές, τη σεζόν 1989-90, αναδείχθηκε εκ νέου πρωταθλητής ΕΠΣΚΜ και κέρδισε την άνοδο στην Δ΄ Εθνική κατηγορία. Είχε προηγηθεί η επικράτησή του επί του Αχιλλέα Κιλκίς στο Δημοτικό Στάδιο Νάουσας σε αγώνας μπαράζ, τα οποία τελικά ακυρώθηκαν από την ΕΠΟ κι προβιβάστηκαν αμφότεροι. Έτσι, τη σεζόν 1990-91 συμμετείχε στον 2ο όμιλο της Δ΄ Εθνικής με προπονητή τον Κώστα Αραμπατζή και ήρθε αντιμέτωπος με ομάδες από Θεσσαλονίκη, Χαλκιδική, Σέρρες και Κιλκίς, μεταξύ αυτών οι Αγροτικός Αστέρας Ευόσμου, Ποσειδών Νέας Μηχανιώνας, Εθνικός Σιδηροκάστρου, Α.Ε. Πολυκάστρου και Αχιλλέα Κιλκίς, αλλά και από την Ημαθία οι Α.Μ.Σ. Αλεξάνδρεια και Μ.Α.Σ. Βεργίνα, όπου τερματίζοντας στην 8η θέση παρέμεινε με άνεση στην κατηγορία. Την ίδια χρονιά κατέκτησε το Κύπελλο ΕΠΣΚΜ, νικώντας με 4-1 στον τελικό τον Εθνικό Κλειδίου. Ωστόσο όμως, την επόμενη χρονιά, 1991-92, παρότι ισοβάθμησε με τους Αχιλλέα Κιλκίς, Αιγινιακό και Δόξα Μακροχωρίου, τελικά κατέλαβε την 15η θέση του 9ου ομίλου της Δ΄ Εθνικής και υποβιβάστηκε, αγωνιζόμενος έκτοτε στο τοπικό πρωτάθλημα.
Γκρίμα Σκουληκόγλωσσος
Παραπομπές
Κατηγορία:Ο Άρχοντας των Δαχτυλιδιών (χαρακτήρες)
Αχιλλέας Νάουσας
Παραπομπές
Κατηγορία:Αθλητικοί σύλλογοι Ημαθίας Κατηγορία:Ποδοσφαιρικές ομάδες Ελλάδας Κατηγορία:Ιδρύσεις αθλητικών συλλόγων το 1978 Κατηγορία:Ιδρύσεις ποδοσφαιρικών ομάδων το 1978
Μπομπ ο Μάστορας
Ο Μπομπ ο Μάστορας (αγγλικά: Bob the Builder) είναι παιδική σειρά κινουμένων σχεδίων βρετανικής παραγωγής που δημιουργήθηκε από τον Κιθ Τσάπμαν. Κεντρικός ήρωας της σειράς είναι ο Μπομπ, ο οποίος ξέρει να κατασκευάζει τα πάντα με τη βοήθεια της Γουέντι και των μηχανημάτων τα οποία έχει στην ομάδα του. Η σειρά μεταδόθηκε μεταγλωττισμένη και στα ελληνικά από το Alter Channel. Έχει 19 κύκλους και έχουν προβληθεί 250 επεισόδια.
Πλοκή
Κάθε μέρα ο Μπομπ και η ομάδα του πηγαίνουν εκεί που τους καλεί το καθήκον. Εκείνοι οι οποίοι τους αναθέτουν να φτιάξουν νέες κατασκευές είναι ο κύριος Μπέντλεϊ, ο αγρότης Ραπανάκιας και άλλοι.
Άλλοι
Άλλοι χαρακτήρες είναι οι: Ντέιβιντ Ντίξον, Ντόρα, Ντόρις, Κύριος Φόδεργκερλ, Μέιβις η Γυναίκα Ταχυδρόμος, Παμ Γκούντι, Τομ, Κυρία Σοφία Σαμπατίνι, Σάντι Μπιτς, Κύριος Κοστέλο, Μάρτζορι και Γιάνα φον Στρούντελ.
Τα βασικά ζώα της σειράς έχουν τα ονόματα: Πιτσίνα, Τσίου, Σκράφτι, Μπέρντι, Φιν, Τόμι, Χάμις, Σκουόκ, Σπρατ και τα Τρία γατάκια.
Τα μηχανήματα στην ελληνική μεταγλώττιση έχουν τα ονόματα: Ανδρέας ο εκσκαφέας, Ρόζα η Μπουλντόζα, Ρούλης ο Γερανούλης, Βέρα η Μπετονιέρα, Τάκης Οδοστρωτάκης, Άκης ο Μηχανάκης, Οδυσσέας 2ος εκσκαφέας, Μάκης ο Φορτηγάκης και Μένιος ο Τρακτερένιος.
Εξωτερικοί σύνδεσμοι
Κατηγορία:Βρετανικές τηλεοπτικές σειρές Κατηγορία:Παιδικές τηλεοπτικές σειρές κινουμένων σχεδίων Κατηγορία:Τηλεοπτικά προγράμματα που έγιναν βιντεοπαιχνίδια
Σιδηροδρομικός Σταθμός Ελίκης
Ο Σιδηροδρομικός Σταθμός Ελίκης είναι σιδηροδρομικός σταθμός στην Ελίκη στον Νομό Αχαΐας. Βρίσκεται επί της σιδηροδρομικής γραμμής Αεροδρομίου–Πάτρας, λίγο έξω από τα όρια του οικισμού. Ο σταθμός άνοιξε στις 22 Ιουνίου 2020 και εξυπηρετείται από τα τρένα ανάμεσα στο Κιάτο και το Αίγιο.
Ο σταθμός Ελίκης δεν πρέπει να συγχέεται με τον ομώνυμο παλαιό σιδηροδρομικό επί της κατηργημένης σιδηροδρομικής γραμμής Πειραιά - Πάτρας των πρώην Σιδηροδρόμων Πειραιώς - Αθηνών - Πελοποννήσου, ο οποίος βρίσκεται βορειοανατολικά του σημερινού σταθμού, εγγύτερα της παραλίας του Κορινθιακού Κόλπου.
Ελίκη Ελίκη Ελίκη
Μουσείο
thumb|300 px|right|Αίθουσα συλλογών του συλλέκτη αρχαιοτήτων Γιάκομπ ντε Βίλντε
Με τον όρο μουσείο εννοείται σύμφωνα με τον επίσημο ορισμό της ICOM (International Council of Museums) «ένα μόνιμο ίδρυμα, μη κερδοσκοπικού χαρακτήρα, στην υπηρεσία της κοινωνίας και της ανάπτυξής της, ανοικτό στο κοινό, που έχει ως έργο του τη συλλογή, τη μελέτη, τη διατήρηση, τη γνωστοποίηση και την έκθεση τεκμηρίων του ανθρώπινου πολιτισμού και περιβάλλοντος, με στόχο τη μελέτη, την εκπαίδευση και την ψυχαγωγία».
Ο ορισμός του ICOM τροποποιήθηκε και από το 2007 το Μουσείο ορίζεται ως εξής: "Το Μουσείο είναι ένας μη-κερδοσκοπικός, μόνιμος θεσμός/ οργανισμός, στην υπηρεσία της κοινωνίας και της ανάπτυξής της, ανοιχτός στο κοινό, ο οποίος αποκτά, συντηρεί, ερευνά, προβάλλει και εκθέτει την υλική και άυλη κληρονομιά της ανθρωπότητας και του περιβάλλοντός της, με στόχο την εκπαίδευση, μελέτη και ψυχαγωγία". Το 2019, προτάθηκε νέος ορισμός του Μουσείου (07/09/2019, Κιότο- Ιαπωνία).
Βάσει του σύγχρονου ορισμού τους τα μουσεία ικανοποιούν μια ιδιαίτερη ανθρώπινη ανάγκη, τη δημιουργία ενός μόνιμου αρχείου για το πώς έζησαν οι άνθρωποι και τι πέτυχαν σε έναν αλληλεξαρτώμενο κόσμο. Η παγκοσμιοποίηση έχει διαφοροποιήσει σαφώς τον ρυθμό της αλλαγής του κόσμου μας και σε ένα βαθμό έχει συνδέσει πλέον το τοπικό, εθνικό στοιχείο με το παγκόσμιο. Μέσα σε αυτό το εννοιολογικό πλαίσιο τα μουσεία είναι χώροι στους οποίους οι άνθρωποι μπορούν να εξερευνήσουν τις προσωπικές τους πεποιθήσεις εν τω μέσω καθολικών αληθειών. Εν ολίγοις, μπορούν να επιδείξουν στο πλατύ κοινό πώς διαμόρφωσαν τα γεγονότα και οι πεποιθήσεις των ανθρώπων του παρελθόντος την εμπειρία του παρόντος.
Η ιστορία του όρου
Κατά την περίοδο της Αναγέννησης ο όρος παραπέμπει στις ιδιωτικές συλλογές της ευρωπαϊκής αριστοκρατίας, ενώ στον 17ο αιώνα σχετίζεται με την πληρότητα των εγκυκλοπαιδικών γνώσεων και την «ευρεία κάλυψη ενός γνωστικού αντικειμένου». Στα μέσα του ίδιου αιώνα στην Ευρώπη χρησιμοποιείται ο λατινικός όρος musaeum για τον προσδιορισμό συλλογών με περίεργα αντικείμενα (cabinets des curiosités). Στα τέλη του 17ου, αρχές του 18ου, αιώνα καθιερώθηκε ο όρος για συγκεκριμένα κτήρια που στέγαζαν συλλογές αντικειμένων και χρησιμοποιήθηκε για πρώτη φορά στην περιγραφή της έκθεσης αντικειμένων του Ηλάιας Άσμολ (Elias Ashmol) στην Οξφόρδη. Επίσης ο πρώτος ορισμός για το τί είναι το μουσείο δόθηκε από τον George Groove Brown τo 1889, ο οποίος τον ολοκλήρωσε το 1895. Υπάρχει πλέον και σχετικός νόμος (3028 του 2002 αρθρ.45 παράγραφος 1) που ορίζει τί ακριβώς είναι εν τέλει το μουσείο.
Κατηγορίες μουσείων
thumb|Ο Ηνίοχος από το Αρχαιολογικό Μουσείο των Δελφών Τα μουσεία κατηγοριοποιούνται βάσει των συλλογών που διαθέτουν, των φορέων που τα ιδρύουν και τα διαχειρίζονται, βάσει του βεληνεκούς της συλλογής τους, βάσει του κοινού που εξυπηρετούν και του εκθεσιακού τους χώρου :
Kandahar: Σημείο Διαφυγής
Το Kandahar: Σημείο Διαφυγής κυκλοφόρησε στους κινηματογράφους των Ηνωμένων Πολιτειών Αμερικής στις 26 Μάιου του 2023 από την Open Road Films.
Μουσείο
Κτηριακές εγκαταστάσεις, συνθήκες συντήρησης, προσωπικό
Συνήθως ο σχεδιασμός νέων, ή η μουσειακή αξιοποίηση παλαιών κτηριακών εγκαταστάσεων αναλαμβάνεται από ομάδες αρχιτεκτόνων-μηχανικών, οι οποίες φροντίζουν για την ένταξη του μουσείου στο φυσικό αστικό ή ημιαστικό τοπίο της περιοχής. Ιδιαίτερα στις εργασίες ανακαίνισης, δίνεται έμφαση στην κατάλληλη ένταξη ειδικών συσκευών κλιματισμού, προαπαιτούμενων για τη συντήρηση και καλή κατάσταση των μουσειακών αντικειμένων να ανταποκρίνεται στις ιδιαίτερες ανάγκες των μουσειακών συλλογών που πρόκειται να εκτεθούν. Στις σύγχρονες μουσειακές εγκαταστάσεις αφιερώνεται ιδιαίτερη μέριμνα στις βοηθητικές εγκαταστάσεις, σε διαδραστικά τεχνοπάρκα, σε εργαστήρια συντήρησης, σε γραφεία διοικητικού προσωπικού και κατάλληλους χώρους αποθήκευσης, έτσι ώστε να αποφευχθούν κατά το δυνατόν οι ανθρωπογενείς και οι περιβαλλοντικές αιτίες καταστροφής των μουσειακών αντικειμένων.
Kandahar: Σημείο Διαφυγής
Εξωτερικοί σύνδεσμοι
Κατηγορία:Ταινίες του 2023 Κατηγορία:Ταινίες βασισμένες σε πραγματικά γεγονότα
Μουσείο
Κτηριακές εγκαταστάσεις, συνθήκες συντήρησης, προσωπικό
Επίσης, δίνεται ιδιαίτερη μέριμνα στην καθαριότητα των χώρων αποθήκευσης και την κατηγοριοποίηση των αντικειμένων ανά υλικό, έτσι ώστε να είναι ευκολότερος ο περιβαλλοντικός τους έλεγχος και ο περιορισμός της καταστροφής των μουσειακών αντικειμένων από φυσικά αίτια. Ορισμένοι τύποι αντικειμένων, ιδιαίτερα εκείνα που ανήκουν στην κατηγορία των οργανικών υλικών, αν και απαντώνται σπάνια, έχει προβλεφθεί να αποθηκεύονται σε συγκεκριμένες συνθήκες υγρασίας και θερμοκρασίας ως ακολούθως: